Йоханес Бехер
Песен на обновената земя

Превод от немски: Венцеслав Константинов, —

chitanka.info

Когато от колибите поеха

Селяците, сплотени до един,

И царския дворец със щурм превзеха,

Земята засия под свода син.

Тя също своя господар прогони

И сякаш цялата се подмлади,

Когато мощни тракторни колони

Вдълбаха в древната й гръд бразди.

И с всички заедно запя земята,

Когато труд свободен закипя

И жътва заприбираха селата —

За плодородието химн запя:

„Днес вече няма роб и няма цар,

Свободният човек е господар!“

1938

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.